
Parlamentul României

Camera Deputaţilor

Comisiapentru apărare, ordine                                                                 Bucureşti, 11.06.2003

publică şi siguranţă naţională                                                                   PL 364/2003                                                                                                                                                 

Nr.32/384

RAPORT

asupra proiectului de Lege privind afilierea Direcţiei Generale de Informaţii a Apărării la Agenţia  Sisteme de Culegere şi Exploatare pentru Câmpul de Luptă şi autorizarea plăţii cotizaţiei anuale
1. În conformitate cu prevederile art. 89  din Regulamentul Camerei Deputaţilor,
Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege privind afilierea Direcţiei Generale de Informaţii a Apărării la Agenţia  Sisteme de Culegere şi Exploatare pentru Câmpul de Luptă şi autorizarea plăţii cotizaţiei anuale, trimis cu adresa nr.364/05.06.2003 şi înregistrat cu 

nr. 32/384 din 5 iunie 2003.
      Consiliul Legislativ, cu nr.532/02.04.2003, a avizat favorabil, cu unele observaţii, a proiectul  ordonanţei de urgenţă.

      Proiectul urmăreşte crearea cadrului legal ca structura de specialitare din cadrul Ministerului Apărării Naţionale să se conecteze şi să aibă acces la sistemele de informaţii militare ale Alianţei Nord-Atlantice.   

      Proiectul de Lege face parte din categoria legilor ordinare şi se adoptă potrivit art.74 alineatul (2) din Constituţie.

2. La dezbaterea proiectului de lege au participat în calitate de invitati, conform 
prevederilor art.51 şi art.52 din Regulamentul Camerei Deputaţilor, domnul Gheorghe Mocanu, consilier juridic  în cadrul  Ministerului Apărării Naţionale şi domnul Ion Prelipcean reprezentant al Direcţiei Generale de Informaţii a Apărării. 
3. La lucrările comisiei au fost prezenţi 23 deputaţi din totalul de 26 de membri ai
comisiei.
Proiectul de lege a fost aprobat cu 22  de voturi pentru şi o abţinere.  

4. Proiectul de lege a fost adoptat de Senat în şedinţa din 29 mai 2003.
În urma dezbaterii, în şedinţa din 11 iunie  2003, comisia propune plenului Camerei

Deputaţilor,  adoptarea fără modificări a proiectului de lege.

PREŞEDINTE,

Răzvan IONESCU
Red.consult.Roxana Rus

